2. ลักษณะการประกอบธุรกิจ

ภาพรวมการประกอบธุรกิจของบริษัท บริษัทย่อย และบริษัทร่วมในปัจจุบัน

บริษัทฯ ได้กำหนดทิศทางการดำเนินงาน และแผนกลยุทธ์ต่าง
ให้สอดคล้องกับเป้าหมายการพัฒนาและการขยายกิจการของบริษัทฯ
ที่เสริมและสนับสนุนธุรกิจของบริษัท ปัจจุบันบริษัทฯ
ลงทุนในบริษัทย่อยและร่วมซึ่งประกอบธุรกิจเกี่ยวกับอสังหาริมทรัพย์และกิจการด้านสาธารณูปโภค
ดังนี้

1.  บริษัท สวนอุตสาหกรรมโรจนะ จำกัด (มหาชน) เป็นบริษัทใหญ่ จัดตั้งขึ้นเมื่อวันที่ 18
    พฤษภาคม 2531 ดำเนินธุรกิจพัฒนาอสังหาริมทรัพย์ประเภท
    โครงการเขต/สวนอุตสาหกรรมเพื่อขาย พร้อมระบบสาธารณูปโภคต่าง ๆ
    ซึ่งดำเนินการโดยภาคเอกชน การดำเนินงานมี 2 โครงการ โครงการที่
    จ.พระนครศรีอยุธยา อยู่ในเขตส่งเสริมการลงทุนเขตที่ 2 บนเนื้อที่ 11,835 ไร่ แบ่งเป็น
    พื้นที่พัฒนาและกำลังพัฒนาแล้ว 9,755 ไร่ (แบ่งการพัฒนาเป็น 8 ระยะ), เนื้อที่รอการพัฒนา
    2,080 ไร่ และโครงการที่ จ.ระยอง อยู่ในเขตส่งเสริมการลงทุนเขตที่ 3 บนเนื้อที่ประมาณ
    2,373 ไร่ ซึ่งพัฒนาแล้วเสร็จพร้อมขาย

  รายชื่อผู้ถือหุ้นใหญ่ ดูรายละเอียดในหน้าโครงสร้างการถือหุ้นและการจัดการ

2.  บริษัท โรจนะเพาเวอร์ จำกัด เป็นบริษัทย่อย บริษัทถือหุ้นอยู่ร้อยละ 41 ของทุนจดทะเบียน
    2,800 ล้านบาท เพื่อดำเนินธุรกิจผลิตและจำหน่ายไฟฟ้าและไอน้ำ
    ปัจจุบันมีกำลังการผลิตไฟฟ้า 265 เมกกะวัตต์ , ไอน้ำกำลังการผลิต 65 ตันต่อชั่วโมง
    ให้บริการด้านสาธารณูปโภคแก่ลูกค้าในสวนอุตสาหกรรมที่จังหวัดพระนครศรีอยุธยา

  โครงสร้างผู้ถือหุ้น

  ผู้ถือหุ้น ร้อยละ

  บริษัท สวนอุตสาหกรรมโรจนะ จำกัด (มหาชน) 41.00

  บริษัท สึมิกิน บูสซัน คอร์ปอเรชั่น จำกัด 20.00

  เคปิค เนเธอร์แลนด์ บี.วี. 39.00

3.  บริษัท โรจนะ อินดัสเตรียล แมเนจเม้นท์ จำกัด เป็นบริษัทย่อย บริษัทถือหุ้นอยู่ร้อยละ 90
    ของทุนจดทะเบียน 170 ล้านบาท เพื่อดำเนินธุรกิจผลิตและจำหน่ายน้ำใช้อุตสาหกรรม
    และบำบัดน้ำเสียจากโรงงานอุตสาหกรรม ปัจจุบันมีกำลังการผลิตน้ำเพื่ออุตสาหกรรม 75,000
    ลูกบาศก์เมตร ต่อวัน , โรงบำบัดน้ำเสีย มีจำนวน 3 โรง แบ่งเป็นที่โครงการอยุธยา
    จำนวน 2 โรง มีกำลังการผลิตโรงละ 6,000 ลูกบาศก์เมตร ต่อวัน
    โครงการระยองมีโรงบำบัดน้ำเสีย 1 โรง มีกำลังการผลิต 14,000 ลูกบาศก์เมตร ต่อวัน

  โครงสร้างผู้ถือหุ้น ร้อยละ

  บริษัท สวนอุตสาหกรรมโรจนะ จำกัด (มหาชน) 90.00

  บริษัท สึมิกิน บูสซัน คอร์ปอเรชั่น จำกัด 10.00

4.  บริษัท โรจนะ พร็อพเพอร์ตี้ จำกัด เป็นบริษัทย่อย บริษัทถือหุ้นอยู่ร้อยละ 100
    ของทุนจดทะเบียน 400 ล้านบาท
    เพื่อดำเนินธุรกิจพัฒนาอสังหาริมทรัพย์ประเภทการก่อสร้างอาคารชุดเพื่อเช่าและขาย

5.  บริษัท โรจนะ ดิซทีลเลอรี่ จำกัด เป็นบริษัทย่อย บริษัทถือหุ้นอยู่ร้อยละ 100
    ของทุนจดทะเบียน 410 ล้านบาท เพื่อดำเนินธุรกิจผลิตสุรากลั่นประเภทวิสกี้ บรั่นดี สุราขาว
    และสุราแช่ โครงการตั้งอยู่ที่จังหวัดนครราชสีมา

6.  บริษัท โรจนะ เอ็นเนอร์จี จำกัด เป็นบริษัทย่อย บริษัทถือหุ้นร้อยละ 70 ของทุนจดทะเบียน
    714 ล้านบาท (ทุนที่ออกและเรียกชำระแล้ว 200.64 ล้านบาท)
    เพื่อดำเนินธุรกิจเกี่ยวกับกระแสไฟฟ้าจากพลังแสงอาทิตย์

  ในไตรมาสที่ 3/2554 บริษัทฯได้จำหน่ายหุ้นสามัญจำนวน 30% ของบริษัทย่อย
  โดยเดิมมีทุนจดทะเบียนและเรียกชำระแล้ว 1,000,000 บาท โดยบริษัทฯถือหุ้นในสัดส่วน
  100%) ให้แก่ บริษัท สึมิกัน บุสสัน คอร์ปอเรชั่น จำกัด (เป็นผู้ถือหุ้นรายใหญ่ของบริษัทฯ)
  ในราคาพาร์ท คิดเป็นจำนวนเงิน 300,000 บาท ทำให้สัดส่วนการถือหุ้นคงเหลือ 70%)
  และในช่วงเวลาเดียวกันทางบริษัทย่อยได้ทำการเพิ่มทุนและเรียกชำระบางส่วนตามสัดส่วนที่ถือ

7.  บริษัท 148 ดีสทริบิวชั่น จำกัด (เป็นบริษัทย่อยของบริษัท โรจนะ ดิซทีลเลอรี่ จำกัด)
    บริษัทมีอำนาจในการควบคุมทางอ้อม ถือหุ้นอยู่ร้อยละ 100 ของทุนจดทะเบียน 1 ล้านบาท
    เพื่อดำเนินธุรกิจขายส่ง ขายปลีกสุรากลั่นประเภทวิสกี้ บรั่นดี สุราขาว สุราแช่

  โครงสร้างผู้ถือหุ้น

  ผู้ถือหุ้น ร้อยละ

  บริษัท โรจนะ ดิซทีลเลอรี่ จำกัด 100.00

8.  บริษัท อาร์พีดี พร็อพเพอร์ตี้ ดีเวลลอปเม้นท์ จำกัด (เป็นบริษัทย่อยของบริษัท โรจนะ
    พร็อพเพอร์ตี้ จำกัด) บริษัทมีอำนาจในการควบคุมทางอ้อม ถือหุ้นอยู่ร้อยละ 100
    ของทุนจดทะเบียน 20 ล้านเหรียญสหรัฐ
    เพื่อดำเนินธุรกิจพัฒนาอสังหาริมทรัพย์ประเภทการก่อสร้างอาคารชุดเพื่อขายและให้เช่าในประเทศจีน

  โครงสร้างผู้ถือหุ้น

  ผู้ถือหุ้น ร้อยละ

  บริษัท โรจนะ พร็อพเพอร์ตี้ จำกัด 100.00

9.  บริษัท เค พี ดี พร็อพเพอร์ตี้ ดีเวลลอปเม้นท์ จำกัด เป็นบริษัทย่อยของบริษัท
    บริษัทถือหุ้นอยู่ร้อยละ 100 ของทุนจดทะเบียน 25 ล้านเหรียญสหรัฐ
    เพื่อดำเนินธุรกิจพัฒนาอสังหาริมทรัพย์ประเภทการก่อสร้างอาคารชุดเพื่อขายและให้เช่าในประเทศจีน

10. บริษัท โรจนะ อินทีเรียร์ จำกัด (เป็นบริษัทย่อยของ บริษัท อาร์พีดี พร็อพเพอร์ตี้
    ดีเวลลอปเม้นท์ จำกัด) บริษัทมีอำนาจในการควบคุมทางอ้อม ถือหุ้นอยู่ร้อยละ 100
    ของทุนจดทะเบียน 1 ล้านหยวน เพื่อดำเนินธุรกิจบริการตกแต่งภายใน

  โครงสร้างผู้ถือหุ้น

  ผู้ถือหุ้น ร้อยละ

  บริษัท อาร์พีดี พร็อพเพอร์ตี้ ดีเวลลอปเม้นท์ จำกัด 100.00

11. บริษัท ออปอเรชั่นแนล เอ็นเนอร์ยี่ กรุ๊ป จำกัด เป็นบริษัทร่วม บริษัทถือหุ้นอยู่ร้อยละ 25
    ของทุนจดทะเบียน 30 ล้านบาท เพื่อดำเนินธุรกิจให้บริการบำรุงรักษา
    และการบริการเกี่ยวกับการผลิตของโรงไฟฟ้า

  โครงสร้างผู้ถือหุ้น

  ผู้ถือหุ้น ร้อยละ

  บริษัท เอส แอนด์ เจ อินเตอร์ เนชั่นแนล เอนเตอร์ไพรส์ จำกัด (มหาชน) 30.00

  บริษัท เอ็นจิเนียริ่ง เทคนิคอล ซัพพลาย จำกัด 26.00

  บริษัท สวนอุตสาหกรรมโรจนะ จำกัด (มหาชน) 25.00

  ผู้ถือหุ้นรายย่อยที่ถือต่ำกว่า ร้อยละ 10 19.00

12. บริษัท ไทคอน อินดัสเทรียล คอนเน็คชั่น จำกัด (มหาชน) เป็นบริษัทร่วม
    บริษัทถือหุ้นอยู่ร้อยละ 21.35 (ณ วันที่ 31 ธันวาคม 2554) ของทุนที่ชำระแล้ว 781.01
    ล้านบาท (ทุนจดทะเบียน 1,117.25 ล้านบาท)
    เพื่อดำเนินธุรกิจจัดสร้างโรงงานมาตรฐานในเขตนิคมอุตสาหกรรมและเขต/สวนอุตสาหกรรมเพื่อให้เช่า
    และ/หรือเพื่อขาย

  โครงสร้างผู้ถือหุ้น (ณ วันที่ 26 สิงหาคม 2554)

  ผู้ถือหุ้น ร้อยละ

  บริษัท สวนอุตสาหกรรมโรจนะ จำกัด (มหาชน) 21.35

  นางยุพดี ควนและนางสาวมาริษา ควน 6.48

  กลุ่มซิตี้เรียลตี้ 6.22

  นายประชา กิจวรเมธา 5.53

  ผู้ถือหุ้นรายย่อยที่ถือต่ำกว่า ร้อยละ 5 60.42

โครงสร้างการถือหุ้นแยกตามกลุ่มธุรกิจของบริษัทในกลุ่ม ณ วันที่ 31 ธันวาคม 2554

บริษัท สวนอุตสาหกรรมโรจนะ จำกัด (มหาชน) ประกอบด้วยบริษัทย่อยและบริษัทร่วม
แยกประเภทตามกลุ่มธุรกิจ ดังนี้

1.  ธุรกิจสาธารณูปโภค ประกอบด้วย

  บริษัท โรจนะเพาเวอร์ จำกัด บริษัทถืออยู่ 41%

  บริษัท โรจนะ อินดัสเตรียล แมเนจเม้นท์ จำกัด บริษัทถืออยู่ 90%

  บริษัท โรจนะ เอ็นเนอร์จี จำกัด บริษัทถืออยู่ 70%

2.  ธุรกิจอสังหาริมทรัพย์

  บริษัท โรจนะ พร็อพเพอร์ตี้ จำกัด บริษัทถืออยู่ 100%

  บริษัท อาร์พีดี พร็อพเพอร์ตรี้ ดีเวลลอปเม้นท์ จำกัด บริษัทย่อยทางอ้อม ถือ 100%

  บริษัท เค พี ดี พร็อพเพอร์ตี้ ดีเวลลอปเม้นท์ จำกัด บริษัทถืออยู่ 100%

3.  ธุรกิจการตกแต่งภายใน

  บริษัท โรจนะ อินทีเรียร์ จำกัด บริษัทย่อยทางอ้อม ถือ 100%

4.  ธุรกิจอาหารและเครื่องดื่ม

  บริษัท โรจนะ ดิซทีลเลอรี่ จำกัด บริษัทถืออยู่ 100%

  บริษัท 148 ดิสทริบิวชั่น จำกัด บริษัทย่อยทางอ้อม ถือ 100%

5.  ธุรกิจ FACTORY RENTAL & LOGISTICS

  บริษัท ไทคอน อินดัสเทรียล คอนเน็คชั่น จำกัด บริษัทถืออยู่ 21.35%

6.  ธุรกิจ OPERATION AND MAINTENANCE

  บริษัท ออปอเรชั่นนอล เอ็นเนอร์ยี่ กรุ๊ป จำกัด บริษัทถืออยู่ 25%

โครงสร้างรายได้ของบริษัท บริษัทย่อย และบริษัทร่วม ตามงบการเงินรวม

[]

รายละเอียดเกี่ยวกับโครงสร้างรายได้ของบริษัท บริษัทย่อย และ
บริษัทร่วมตามงบการเงินรวมสามารถสรุปได้ดังต่อไปนี้

1. รายได้จากการขายที่ดิน รายได้ค่าบริการ และรายได้ค่าเช่า เป็นรายได้ของบริษัท

2. รายได้จากการขายสินค้า เป็นรายได้ของบริษัท โรจนะเพาเวอร์ จำกัด (บริษัทย่อย)
ซึ่งประกอบธุรกิจผลิตและจำหน่ายไฟฟ้าและไอน้ำ , บริษัท ดิซทีลเลอรี่ จำกัด (บริษัทย่อย)
ประกอบธุรกิจผลิตสุรากลั่น และบริษัท 148 ดิสทริบิวชั่น จำกัด (บริษัทย่อยทางอ้อม)
ประกอบธุรกิจขายส่ง ขายปลีก สุรากลั่นประเภทวิสกี้ บรั่นดี สุราขาวและสุราแช่

3. รายได้จากการบริการโรงแรม เป็นรายได้ส่วนของบริษัท อาร์ พี ดี พร็อพเพอร์ตี้
ดีเวลลอปเม้นท์ จำกัด

4. บริษัทโรจนะ อินดัสเตรียล แมเนจเม้นท์ เป็นบริษัทย่อย
ได้ดำเนินธุรกิจจำหน่ายน้ำใช้ในนิคมอุตสาหกรรมและบำบัดน้ำเสียในสวนอุตสาหกรรม
จัดอยู่ในหมวดของรายได้ค่าบริการแต่เป็นการดำเนินธุรกิจที่เกี่ยวข้องกับบริษัทบางส่วน
จึงทำการตัดรายการที่เกี่ยวข้องระหว่างกันออกในงบการเงินรวม

5. รายได้จากการขายอาคารชุดเป็นรายได้ของ บริษัท โรจนะ พร็อพเพอร์ตี้ จำกัด , บริษัท อาร์
พี ดี พร็อพเพอร์ตี้ ดีเวลลอปเม้นท์ จำกัด และบริษัท เค พี ดี พร็อพเพอร์ตี้ ดีเวลลอปเม้นท์ จำกัด
ซึ่งเป็นบริษัทย่อย ดำเนินธุรกิจเกี่ยวกับพัฒนาอสังหาริมทรัพย์ประเภทการก่อสร้างอาคารชุดเพื่อเช่า

6. ส่วนแบ่งผลกำไรในบริษัทร่วม เป็นส่วนแบ่งผลกำไรในบริษัทร่วมจากบริษัท ไทคอน อินดัสเทรียล
คอนเน็คชั่น จำกัด กับ บริษัท ออปอเรชั่นนอล เอ็นเนอร์ยี่ กรุ๊ป จำกัด

7. รายได้อื่น เป็นรายได้ที่มิใช่จากการดำเนินงานโดยตรง